CELEX: 32014R0757
Language: fi
Date: 2014-07-10 00:00:00
Title: Komission täytäntöönpanoasetus (EU) N:o 757/2014, annettu 10 päivänä heinäkuuta 2014 , tiettyjen tavaroiden luokittelusta yhdistettyyn nimikkeistöön

15.7.2014   
            
            
               FI
            
            
               Euroopan unionin virallinen lehti
            
            
               L 207/1
            
         KOMISSION TÄYTÄNTÖÖNPANOASETUS (EU) N:o 757/2014,
   annettu 10 päivänä heinäkuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä heinäkuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Teräslaatikko, jonka mitat ovat noin 22,5 × 16,5 × 5,5 cm ja jonka seinämän paksuus on yli 0,5 mm ja vetoisuus alle 50 l. Laatikossa on kansi, joka on kiinnitetty laatikkoon saranoilla. Saranoiden vastakkaisella sivulla on sulkemisjärjestelmä. Laatikossa on kädensija samalla sivulla kuin sulkemisjärjestelmä.
                  Laatikon kannessa ja pohjapuolella on kohokuvien kaltaisia kuvia kekseistä ja sarjakuvaeläimistä
                  Laatikon sisustaa ei ole sovitettu.
                  (Ks. valokuvat A ja B) (1)
                  
               
               
                  7326 90 98
               
               
                  Luokittelu määräytyy yhdistetyn nimikkeistön 1 ja 6 tulkintasäännön sekä CN-koodien 7326, 7326 90 ja 7326 90 98 nimiketekstien mukaisesti.
                  Kun otetaan huomioon tuotteen objektiiviset ominaisuudet, kuten sen paljas sisusta ja pieni koko, sitä ei voida pitää nimikkeen 4202 matkalaukkuna, attasealaukkuna tai salkkuna. Tuotetta ei ole erityisesti muotoiltu tai sovitettu määrättyjä työkaluja ja niiden mahdollisia tarvikkeita varten (ks. harmonoidun järjestelmän selitykset, nimike 4202, kolmas kappale). Luokittelu nimikkeeseen 4202 ei näin ollen tule kyseeseen.
                  Kun otetaan huomioon tuotteen objektiiviset ominaisuudet ja erityisesti se, ettei tuotetta voida minkään sen ominaisuuden perusteella yksilöidä erityisille kuluttajatavaroille soveltuvaksi myyntipakkaukseksi, sen luokittelu nimikkeen 7310 laatikoksi ei myöskään tule kyseeseen (ks. harmonoidun järjestelmän selitykset, nimike 7310, toinen kappale).
                  Sen vuoksi tavara on luokiteltava CN-koodiin 7326 90 98 muuksi rauta- tai terästavaraksi.
               
            
         
      
                  
                     
               
               
                  
                     
               
            
                  A
               
               
                  B
               
            
         (1)  Kuvat ovat ainoastaan ohjeellisia.